**ПРЕССЪОБЩЕНИЕ**

НА 11 И 12 АПРИЛ 2016 Г. СЕ ПРОВЕДЕ СУПЕРВИЗИЯ ЗА СОЦИАЛНИ АСИСТЕНТИ И ДОМАШНИ ПОМОЩНИЦИ

В два поредни дни супервизор от „Соник старт“ ООД – партньор по изпълнявания от Община Криводол проект „Независим живот за гражданите на Криводол“ по договор за безвъзмездна финансова помощ № BG05M9OP001-2.002-0127-C001”, който се осъществява с финансовата подкрепа но Оперативна програма ”Развитие на човешките ресурси” съфинансирана от Европейския съюз чрез Европейски социален фонд проведе групови и индивидуални супервизии на преките доставчици на услугите – социални асистенти и домашни помощници.

На 11.04.2016г. 22 социални асистенти взеха участие в групова супервизия с три основни теми:

1. Административна организация на работата на социалния асистент;
2. Трудности в работата с потребители;
3. Очаквания в работата с потребители.

Конкретната групова супервизия започна с игра, в която всеки участник трябваше да сподели по едно свое добро качество, спомагащо неговия професионализъм като социален асистент. Диалога продължи в насока дискутиране на текущи, реални затруднения, възникващи при практикуване на професията. Супервизираните много леко и сравнително бързо преодоляха първоначалната си резервираност и заявиха откритост и готовност за споделяне в група. Те показаха добро ниво на желание за помощ, както и за взаимопомощ. Участниците са наясно, че умението за оказване на подкрепа е в основата на дейността „Социален асистент“.

След приключване на груповата супервизия, супервизорът проведе и пет индивидуални супервизии със социални асистенти. Акцентира се на подобряване качеството на работа, предоставяне на насоки за по-ефективно осъществяване на преките ангажименти и предотвратяване на професионално прегаряне и натрупаното емоционално напрежение.

На 12.04.2016г. се проведе групова супервизия с 46 домашни помощници, ангажирани по изпълнението на проекта. Основни теми на дискусията бяха:

1. Административна организация на работата на социалния асистент;

2. Трудности в работата с потребители;

3. Очаквания в работата с потребители.

Супервизираните много леко и сравнително бързо преодоляха първоначалната си резервираност и заявиха откритост и готовност за споделяне в група. Всички са позитивно настроени за бъдещата работа, независимо от тежкото здравословно състояние на лицата за които се грижат. Показаха желание за помощ и взаимопомощ, тъй като оказването на подкрепа е в основата на дейността „Домашен помощник“.

В рамките на работния ден супервизорът проведе и 5 индивидуални супервизии с домашни помощници. На тях се дискутираха насоки за по-ефективно осъществяване на преките ангажименти и методи за предотвратяване на професионално прегаряне и натрупаното емоционално напрежение. Набелязаха се последващи действия и конкретни стъпки за работа, които да бъдат обсъдени при следващи индивидуални супервизии.

Екип за управление

Проект „Независим живот за гражданите на Криводол”